8. 2. 88 De Europæiske Fællesskabers Tidende Nr. C 34/9 
Forslag til Rådets direktiv om beskyttelse af arbejdstagerne mod farerne ved at være eksponeret for 
kræftfremkaldende stoffer under arbejdet (sjette særdirektiv i henhold til artikel 8 i direktiv 
80/1107/EØF) 
KOM(87) 641 endelig udg. 
(Forelagt Rådet af Kommissionen den 21. december 1987) 
(88/C 34/03) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, navnlig artikel 118A, 
under henvisning til forslag fra Kommissionen udarbejdet 
efter høring af Det Rådgivende Udvalg for Sikkerhed, 
Hygiejne og Sundhedsbeskyttelse på Arbejdspladsen, 
i samarbejde med Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
I henhold til EØF-Traktatens artikel 118A vedtager Rådet 
ved udstedelse af direktiver minimumsforskrifter med hen­
blik på at tilvejebringe forbedringer, navnlig i arbejdsmiljøet, 
for så vidt angår arbejdstagernes sikkerhed og sundhed; 
Rådets resolution af 27. februar 1984 om De Europæiske 
Fællesskabers andet handlingsprogram vedrørende sikker­
hed og sundhed på arbejdspladsen (x) foreskriver beskyttende 
foranstaltninger for arbejdstagere, der eksponeres for kræft­
fremkaldende stoffer; 
i Rådets direktiv 80/1107/EØF af 27. november 1980 om 
beskyttelse af arbejdstagerne mod farerne ved at være 
eksponeret for kemiske, fysiske og biologiske agenser under 
arbejdet(2) fastlægges principper for denne beskyttelse; 
i henhold til nævnte direktiv skal en sådan beskyttelse så vidt 
muligt sikres ved hjælp af foranstaltninger, der hindrer 
eksponering eller holder denne på et så lavt niveau, som det 
med rimelighed er muligt; 
Rådets direktiv 67/548/EØF af 27. juni 1967 om indbyrdes 
tilnærmelse af lovgivning om klassificering, emballering og 
mærkning af farlige stoffer (3) indeholder en liste over farlige 
stoffer samt oplysninger om de klassificerings- og mærk-
ningsprocedurer, der skal anvendes for hvert enkelt stof; 
denne liste er blevet tilpasset i lyset af den nuværende 
videnskabelige og tekniske viden, senest ved direktiv 87/ 
432/EØF(4); 
(») EFT nr. C 67 af 8. 3. 1984, s. 2. 
(2) EFT nr. L 327 af 3. 12. 1980, s. 8. 
(3) EFT nr. 196 af 16. 8. 1967, s. 1. 
(4) EFT nr. L 239 af 21. 8. 1987, s. 1. i forslag til handlingsplan 1987—1989 i programmet »Eu­
ropa mod kræft« (5) indgår udarbejdelsen af nye direktiver 
om beskyttelse af arbejdstagerne mod kræftfremkaldende 
stoffer; 
der kan ikke på grundlag af de foreliggende videnskabelige 
oplysninger fastsættes et niveau, under hvilket der ikke 
længere eksisterer sundhedsfarer, men mindsket udsættelse 
for kræftfremkaldende stoffer vil dog nedsætte disse farer; 
arbejdsgiverne skal følge den teknologiske udvikling med 
henblik på bedre beskyttelse af arbejdstagernes sundhed og 
sikkerhed; 
der bør træffes forebyggende foranstaltninger til beskyttelse 
af sundheden og sikkerheden hos arbejdstagere, der er 
eksponeret for kræftfremkaldende stoffer; 
med henblik på at sikre den højeste grad af beskyttelse, der 
med rimelighed kan gennemføres, er det nødvendigt, at 
arbejdstagerne og deres repræsentanter informeres om de 
sundhedsfarer, kræftfremkaldende stoffer kan frembyde, 
samt om de fornødne forholdsregler, hvorved disse farer kan 
reduceres eller elimineres, og de skal kunne forvisse sig om, at 
der træffes de nødvendige beskyttelsesforanstaltninger; 
UDSTEDT FØLGENDE DIREKTIV: 
MÅLSÆTNING 
Artikel 1 
1. Dette direktiv, som er det sjette særdirektiv i henhold 
til artikel 8 i direktiv 80/1107/EØF, har til formål at 
beskytte arbejdstagere mod farer for deres sundhed og 
sikkerhed, herunder at forebygge sådanne farer, som opstår 
eller kan opstå ved, at de under arbejdet eksponeres for 
kræftfremkaldende stoffer. 
2. Dette direktiv gælder ikke for 
— arbejdstagere inden for søfart og luftfart. I dette direktiv 
forstås ved »arbejdstagere inden for søfart og luftfart« 
besætningen om bord 
— arbejdstagere, der kun eksponeres for ioniserende strå­
ling. 
(5) EFT nr. C 50 af 26. 2. 1987, s. 1. 
Nr. C 34/10 De Europæiske Fællesskabers Tidende 8. 2. 88 
DEFINITION 
Artikel 2 
I dette direktiv forstås ved kræftfremkaldende stoffer: 
— en kemisk agens, som angivet i bilag I med sit nr. i 
Chemical Abstracts Service's register 
— em arbejdsproces, som angivet i bilag II. 
VURDERING 
Artikel 3 
1. Dette direktiv finder anvendelse på arbejdsområder, 
hvor arbejdstagere under arbejdet er eller kan blive ekspo­
neret for kræftfremkaldende stoffer. 
2. For ethvert arbejde eller arbejdsområde, hvor der er 
risiko for at blive eksponeret for kræftfremkaldende stoffer, 
skal denne risiko vurderes på en sådan måde, at det fastslås, 
hvordan og i hvilket omfang arbejdstagerne eksponeres. 
FORANSTALTNINGER TIL FOREBYGGELSE AF EKSPO­
NERING 
Artikel 4 
1. Hvis noget arbejde eller arbejdsområde kan indebære 
en fare for eksponering for et kræftfremkaldende stof, skal 
arbejdstagernes eksponering hindres, så vidt det med rime­
lighed er muligt, idet der drages omsorg for, at produktion og 
tidligst mulig anvendelse af dette kræftfremkaldende stof 
finder sted i et lukket system. 
2. Arbejdsgiverne skal træffe de nødvendige foranstalt­
ninger til at identificere arbejde eller arbejdsområder, hvor 
det ikke med rimelighed er muligt at anvende et lukket 
system. Eksponeringen skal under alle omstændigheder 
nedsættes til så lavt et niveau, som det med rimelighed er 
muligt, navnlig ved anvendelse af en del af eller samtlige 
efternævnte foranstaltninger alt efter forholdene: 
a) begrænsning af anvendelsen af et kræftfremkaldende stof 
på arbejdspladsen, navnlig ved erstatning med et andet 
stof eller en anden arbejdsproces, som frembyder mindre 
fare for arbejdstagernes sundhed 
b) begrænsning af det antal arbejdstagere, der eksponeres 
eller kan eksponeres 
c) udformning af arbejdsprocesser og tekniske kontrolfor­
anstaltninger med henblik på at undgå eller begrænse 
udslip af kræftfremkaldende stoffer på arbejdspladsen til 
et minimum 
d) anvendelse af egnede metoder til måling af kræftfremkal­
dende stoffer, navnlig til tidlig påvisning af unormale 
eksponeringer, som skyldes en uforudseelig begivenhed 
eller en ulykke e) anvendelse af hensigtsmæssige arbejdsprocedurer og 
-metoder 
f) kollektive beskyttelsesforanstaltninger 
g) individuelle beskyttelsesforanstaltninger i tilfælde, hvor 
eksponering ikke med rimelighed kan undgås ved hjælp 
af andre midler 
h) hygiejniske foranstaltninger 
i) oplysning af arbejdstagerne 
j) anvendelse af advarsels- og sikkerhedsskiltning, herun­
der skilte med »rygning forbudt« i områder, hvor 
arbejdstagerne eksponeres eller kan eksponeres for 
kræftfremkaldende stoffer 
k) overvågning af arbejdstagernes helbred 
1) føring af ajourførte fortegnelser over arbejdstagere, 
som eksponeres eller kan eksponeres samt føring af 
helbredsjournaler 
m) nødforanstaltninger i forbindelse med eksponeringer 
n) foranstaltninger til passende, sikker opbevaring, håndte­
ring og transport, navnlig ved anvendelse af forseglede og 
korrekt mærkede beholdere 
o) foranstaltninger til sikker indsamling, opbevaring og 
bortskaffelse af affald, herunder anvendelse af hensigt-
mæssigt mærkede forseglede beholdere. 
OPLYSNINGER TIL DE KOMPETENTE MYNDIGHEDER 
Artikel 5 
For ethvert af de i artikel 3, stk. 1, omhandlede arbejdsom­
råder skal arbejdsgiverne på anmodning give de ansvarlige 
myndigheder relevante oplysninger om: 
— det arbejde, der udføres og/eller de arbejdsprocesser, der 
benyttes, herunder grundene til, at kræftfremkaldende 
stoffer anvendes 
— de mængder af stoffer eller præparater indeholdende 
kræftfremkaldende stoffer, som fremstilles eller anven­
des 
— antallet af eksponerede arbejdstagere 
— de forebyggende foranstaltninger, der er truffet 
— arten af det benyttede beskyttelsesudstyr. 
UNORMAL EKSPONERING 
Artikel 6 
I tilfælde af en uforudseelig begivenhed eller en ulykke, som 
efter al sandsynlighed medfører en unormal eksponering af 
arbejdstagere: 
a) må kun de arbejdstagere, som skal afhjælpe situationen 
og udføre andet nødvendigt arbejde, arbejde i det berørte 
område 
8. 2. 88 De Europæiske Fællesskabers Tidende Nr. C 34/11 
b) skal disse arbejdstagere have udleveret beskyttelsesbe-
klædning og personligt åndedrætsværn, som de skal 
bære, så længe den unormale eksponering varer ved; 
dette udstyr må ikke skulle bæres konstant, og den 
enkelte arbejdstagers anvendelse heraf skal begrænses til 
det strengt nødvendige 
c) må arbejdstagere uden værnemidler ikke arbejde i de 
berørte områder, før situationen igen er normal, og 
årsagerne til den forøgede eksponering er blevet fjer­
net. 
Artikel 7 
For visse arbejder, såsom vedligeholdelse, hvor det må 
forudses, at der vil forekomme en betydelig forøgelse af 
arbejdstagernes eksponering, og hvor det ikke med rimelig­
hed er muligt at træffe yderligere tekniske forebyggende 
foranstaltninger til begrænsning af denne eksponering, fast­
sætter arbejdsgiveren kollektive foranstaltninger, der skal 
begrænse varigheden af arbejdstagernes eksponering mest 
muligt og sikre passende beskyttelse af arbejdstagerne under 
udførelsen af dette arbejde. 
Navnlig finder artikel 6, litra b), anvendelse. 
ADGANG TIL OMRÅDER 
Artikel 8 
Der træffes passende foranstaltninger med henblik på at 
sikre, at de områder, hvor de i artikel 3, stk. 1, omhandlede 
former for arbejde udføres, kun er tilgængelige for de 
arbejdstagere, der i medfør af deres arbejde eller pligter skal 
have adgang dertil. 
BESKYTTELSESBEKLÆDNING OG -UDSTYR 
Artikel 9 
1. Der træffes, hvor det med rimelighed er muligt, 
passende foranstaltninger med henblik på at sikre, at 
a) arbejdstagere ikke spiser, drikker eller ryger i arbejdsom­
råder, hvor der er risiko for kontaminering med kræft­
fremkaldende stoffer 
b) i) der stilles egnet beskyttelsesbeklædning eller anden 
passende særlig beklædning til arbejdstagernes rådig­
hed 
ii) der stilles særskilt opbevaringsplads til rådighed for 
arbejds- eller beskyttelsesbeklædning og for gangbe­
klædning 
c) der stilles egnede og passende vaske- og toiletfaciliteter til 
rådighed for arbejdstagerne, inklusive brusebade i tilfæl­
de af støvfremkaldende arbejdsprocesser d) beskyttelsesudstyret opbevares korrekt på et tydeligt 
angivet sted og kontrolleres og renses, om muligt før og 
under alle omstændigheder efter brugen; defekt udstyr 
repareres eller udskiftes, før det atter tages i brug. 
2. Det må ikke pålægges arbejdstagerne at afholde 
omkostningerne ved disse foranstaltninger. 
UNDERRETNING OG UDDANNELSE 
Artikel 10 
1. Arbejdsgiveren træffer passende foranstaltninger med 
henblik på fyldestgørende underretning, løbende uddannelse 
og vejledning af arbejdstagerne og/eller eventuelle arbejdsta-
gerrepræsentanter i virksomheder eller anlæg, for så vidt 
angår: 
a) den potentielle sundhedsfare 
b) de foranstaltninger, der skal træffes for at forebygge 
eksponering 
c) hygiejniske foranstaltninger 
d) anvendelsen af beskyttelsesudstyr og -beklædning 
e) foranstaltninger, der skal træffes af arbejdstagere, inklu­
sive redningsmandskab, i tilfælde af ulykker og for at 
forebygge ulykker. 
2. Arbejdsgivere skal sikre, at arbejdstagere informeres 
tilstrækkeligt om installationer og hertil knyttede beholdere 
indeholdende kræftfremkaldende stoffer, samt at disse oplys­
ninger om fornødent foreligger i form af passende advarsels-
og fareskiltning. 
Artikel 11 
Der skal træffes passende foranstaltninger med henblik på at 
sikre at: 
a) arbejdstagere og/eller eventuelle arbejdstagerrepræsen-
tanter i virksomheder eller anlæg kan kontrollere, at 
dette direktiv finder anvendelse, eller medvirke til dets 
anvendelse, især med hensyn til udvælgelse og anvendel­
se af beskyttelsesbeklædning og -udstyr 
b) arbejdstagere og/eller eventuelle arbejdstagerrepræsen-
tanter i virksomheder eller anlæg underrettes hurtigst 
muligt om unormal eksponering, om årsagerne hertil og 
om de foranstaltninger, der er eller vil blive truffet til 
afhjælpning af situationen 
c) arbejdsgiveren fører en liste over de arbejdstagere, som 
udfører det i artikel 3, stk. 1, omhandlede arbejde, om 
fornødent med angivelse af den eksponering, de kan have 
været udsat for 
Nr. C 34/12 De Europæiske Fællesskabers Tidende 8. 2. 88 
d) den ansvarlige læge og/eller myndighed, samt enhver 
med ansvar for sundhed og sikkerhed på arbejdspladsen 
har adgang til den i litra c) omhandlede liste 
e) enhver arbejdstager har adgang til de oplysninger i listen, 
som vedrører ham personligt 
f) arbejdstagere og/eller eventuelle arbejdstagerrepræsen-
tanter i virksomheder eller anlæg har adgang til ikke 
personlige, kollektive oplysninger 
g) arbejdstagere og/eller eventuelle arbejdstagerrepræsen-
tanter i virksomheder eller anlæg kan få oplysninger om 
den mulige sundhedsfare ved eksponering for kræftfrem­
kaldende stoffer. 
HELBREDSKONTROL 
Artikel 12 
1. Særlige ordninger for udførelse af relevant helbreds­
kontrol af arbejdstagere, som er eksponeret for kræftfrem­
kaldende stoffer, fastlægges af medlemsstaterne i overens­
stemmelse med national lovgivning og praksis. 
2. De i stk. 1 omhandlede ordninger skal være af en sådan 
art, at hver arbejdstager, der eksponeres for kræftfremkal­
dende stoffer, skal kunne gennemgå en helbredsundersøgel­
se: 
— inden eksponering 
— derefter med regelmæssige mellemrum. 
Denne undersøgelse skal være af en sådan art, at det uden 
videre er muligt at iværksætte foranstaltninger med hensyn til 
hygiejne samt individuelle foranstaltninger. 
3. Hvis der hos en arbejdstager konstateres en anomali, 
som formodes at være resultatet af eksponering for kræft­
fremkaldende stoffer, kan den læge eller den myndighed, der 
er ansvarlig for helbredskontrollen af arbejdstagere, kræve, 
at andre arbejdstagere, som har været udsat for en lignende 
eksponering, gennemgår helbredskontrol, og der skal i 
overensstemmelse med artikel 3, stk. 2, foretages en ny 
vurdering af risikoen for at blive eksponeret. 
4. I tilfælde, hvor der udføres helbredskontrol, føres der 
personlige helbredsjournaler, og den læge eller myndighed, 
der er ansvarlig for helbredskontrollen, skal fremsætte 
forslag om, hvilke beskyttelses- eller forebyggelsesforanstalt-
ninger der skal træffes for den enkelte arbejdstagers vedkom­
mende. 
5. Arbejdstagerne skal modtage oplysning og rådgivning i 
forbindelse med enhver helbredskontrol, de måtte gennemgå 
efter eksponeringens afslutning. 6. Den pågældende arbejdstager eller arbejdsgiveren kan 
anmode om, at den i denne artikel omhandlede undersøgelse 
tages op til revision i overensstemmelse med national lovgiv­
ning og praksis. 
7. Praktiske retningslinjer for helbredskontrol af arbejds­
tagere er fastlagt i bilag III. Disse retningslinjer kan tilpasses i 
lyset af den tekniske udvikling i overensstemmelse med 
artikel 10 i direktiv 80/1107/EØF. 
OPBEVARING AF JOURNALER 
Artikel 13 
Der træffes følgende foranstaltninger: 
1. Den i artikel 11, litra c), omhandlede liste og den i artikel 
12, stk. 4, omhandlede helbredsjournal skal opbevares i 
mindst 30 år, efter at eksponeringen er ophørt, i 
overensstemmelse med national lovgivning og praksis. 
2. I overensstemmelse med national lovgivning og praksis 
stilles lister og journaler til rådighed for den ansvarlige 
myndighed i tilfælde af virksomhedsophør. 
NATIONALE STATISTIKKER 
Artikel 14 
Medlemsstaterne fører nationale statistikker over konstate­
rede tilfælde af erhvervssygdomme forårsaget af kræftfrem­
kaldende stoffer. 
AFSLUTTENDE BESTEMMELSER 
Artikel 15 
1. Medlemsstaterne sætter de nødvendige love og admi­
nistrative forskrifter i kraft for senest den 31. december 1989 
at efterkomme dette direktiv. De underretter straks Kommis­
sionen herom. 
2. Medlemsstaterne meddeler Kommissionen teksten til 
de nationale retsforskrifter, de udsteder på det område, der er 
omfattet af dette direktiv. 
Artikel 16 
Dette direktiv er rettet til medlemsstaterne. 
8. 2. 88 De Europæiske  Fællesskabers  Tidende Nr. C 34/13 
BILAG  I 
FORTEGNELSE  OVER  KRÆFTFREMKALDENDE  STOFFER 
Stoffets 
CAS-nr.  (») Stoffets 
EF-nr. Betegnelse Formel 
1 00107-13-1 608-003-00-4 Acrylonitril C3H3N 
2 01327-53-3 033-003-00-0 Arsentrioxid As203 
3 00542-88-1 603-046-00-5 Bis(chlormethyl)ether C2H4CI2O 
4 10108-64-2 048-008-00-3 Cadmiumchlorid CdCl2 
5 13765-19-0 024-008-00-9 Calciumchromat CaCr04 
6 00107-30-2 603-075-00-3 Chlormethylmethylether C2H5CIO 
7 - 00096-12-8 602-021-00-6 1,2-Dibrom-3-chlorpropan C3H5Br2Cl 
8 00091-94-1 612-068-00-4 3,3' -Dichlorbenzidin C12H10CI2N2 
9 — 612-069-00-X Salte  af 3,3'  -Dichlorbenzidin C12H10CI2N2 
10 00064-67-5 016-027-00-6 Diethylsulfat C4H10O4S 
11 00079-44-7 006-041-00-0 Dimethylcarbamoylchlorid C3H6ClNO 
12 00057-14-7 007-012-00-5 N,N-Dimethylhydrazin C2H8N2 
13 00077-78-1 016-023-00-4 Dimethylsulfat C2H6O4S 
14 00106-89-8 603-026-00-6 Epichlorhydrin C3H5C10 
15 00106-93-4 602-010-00-6 Ethylendibromid C2H4Br2 
16 00075-21-8 603-023-00-X Ethylenoxid C2H4O 
17 00680-31-9 015-106-00-2 Hexamethylphosphortriamid C6H18N3OP 
18 00101-14-4 612-078-00-9 4,4' -Methylen  bis (2-chloranilin) C13H12CI2N2 
19 00602-87-9 609-037-00-2 5-Nitroacenaphthen C12H9NO2 
20 00581-89-5 609-038-00-8 2-Nitronaphthalen C10H7NO2 
21 00079-46-9 609-002-00-1 2-Nitropropan C3H7NO2 
22 00062-75-9 612-077-00-3 N-Nitrosodimethylamin C2H6N2O 
23 00119-90-4 612-036-00-X O-dianisidin C14H16N2O2 
24 — 612-037-00-5 Salt af O-dianisidin C14H16N2O2 
25 01120-71-4 016-032-00-3 1,3-Propansulton C3H6O3S 
26 00057-57-8 606-031-00-1 Propanolid C3H4O2 
27 00075-55-8 613-033-00-6 Propylenimin C3H7N 
28 07789-06-2 024-009-00-4 Strontiumchromat Cr04Sr 
29 00119-93-7 612-041-00-7 o-tolidin C14H16N2 
30 — 612-081-00-5 Salt af O-tolidin C14H16N2 
31 13550-65-9 024-007-00-3 Zinkchromat Cr04Zn 
(') Nummer  i Chemical  Abstract  Service's  (CAS)  register. 
Nr. C 34/14 De Europæiske Fællesskabers Tidende 8. 2. 88 
BILAG II 
ARBEJDSPROCESSER 
1. Fremstilling af auramin 
2. Fremstilling af støvler og sko (visse arbejdsprocesser) 
3. Kulforgasning (ældre processer) 
4. Fremstilling af koks 
5. Fremstilling af møbler (træstøv) 
6. Fremstilling af isopropylalkohol (stærk syreproces) 
7. Raffinering af nikkel 
8. Gummiindustri (visse arbejdsprocesser som f. eks. valsning, 
extrudering og vulkanisering) AGENSER, DER SANDSYNLIGVIS KAN VÆRE TALE OM 
Auramin 
Læderstøv 
Stenkulstjære og stenkulstjæredampe 
Visse mangekernede aromatiske carbonhydrider 
Stenkulstjære og stenkulstjæredampe 
Visse mangekernede aromatiske carbonhydrider 
Visse former for træstøv 
Isopropylalkohol 
Nikkelsubsulfid 
Nikkeloxider 
Visse aromatiske aminer 
Visse organiske opløsningsmidler 
BILAG III 
PRAKTISKE RETNINGSLINJER FOR DEN I ARTIKEL 12, STK. 7, OMHANDLEDE HELBREDS­
KONTROL AF ARBEJDSTAGERE 
1. Den læge og/eller myndighed, der er ansvarlig for helbredskontrollen af arbejdstagere, som er eksponeret for 
kræftfremkaldende stoffer, skal være fortrolig med de forhold eller særlig omstændigheder, hvorunder den 
enkelte arbejdstager er blevet eksponeret. 
2. Helbredskontrollen af arbejdstagere skal gennemføres i overensstemmelse med arbejdsmedicinske principper 
og praksis; den bør i det mindste omfatte følgende: 
— føring af en journal over arbejdstagerens helbredstilstand og arbejdsforhold 
— personlig samtale 
— hvor det er hensigtsmæssig, biologisk monitering, samt påvisning af tidlige og reversible virkninger. 
Om den enkelte arbejdstager, der gennemgår helbredskontrol, skal undersøges yderligere, afgøres i lyset af den 
nyeste viden, der er til rådighed inden for arbejdsmedicin.